Inden jeg skriver min oplevelse, kan jeg se, at jeg absolut ikke er den eneste, der (chokeret) har modtaget et brev fra Intrum Justitia om, at min SMART-aftale hos Telenor er sendt til inkasso. 

Jeg er dybt rystet og chokeret. Ifølge brevet fra Intrum Justitia, skulle jeg have modtaget - pr. brev - 4 regninger og 3 rykkere. Kære Telenor, jeg har på INTET tidspunkt modtaget NOGLE breve fra jer angående dette. Jeg (og resten af min familie) har været kunde hos Telenor i MANGE år, og jeg har aldrig oplevet noget lignende. Vi har altid betalt til tiden, og vores regninger er ALTID blevet betalt over kort, og vi har ALDRIG modtaget regninger pr. brev. 

Jeg får så dette brev ind ad døren igår, vi ringer først til Telenors "kundeservice", som fyrer "vi må ikke oplyse dig om noget, da den er sendt til inkasso"-talen. Intrum Justitia havde lukket igår, da vi forsøgte at ringe, så de fik en opringning her i dag d. 12/7. Vi (min far og jeg) forklarer situationen til inkasso rådgiveren, som sætter hælene i jorden og bliver ved med at sige, at hun intet kan gøre. Hun kan se hos Telenor, at brevene er sendt og altså ikke kommet retur, derfor troede hun ikke på, at vi ikke havde modtaget brevene. Hvis det hun sagde er sandt, kan jeg godt lidt forstå hende, men jeg kan læse mig frem til, at det tydeligvis ikke er første gang, både Justitia og Telenor får kunder i røret omkring netop dette! 

Ydeligere fortæller hun mig, at Telenors IT-system er blevet skiftet her til foråret, og der er mange der ikke har modtaget deres breve. Aha, så her erkender hun faktisk, at der er sket en fejl, men stadig intet kan gøre? FORDI! Det er vores eget ansvar at tjekke, at betalingerne er gået igennem - på trods af, at Telenor har fået ens kontonr., kortnr. osv., for netop at trække for SMART-aftalen AUTOMATISK HVER MÅNED! - ja, det er rigtig man skal selv tjekke ens konto, men man regner med at det hele er ok, i og med at man tror på, at det hele kører automatisk, som lovet. At deres IT-system så fejler (OG DEN TRÆKKER HELT FINT FOR ABONNEMENTET HVER MÅNED) - kan da UMULIGT være kundernes problem?! Ikke engang en SMS, mail ELLER ET KÆRT BREV er blevet tilsendt omkring denne IT-fejl, som Telenor faktisk ER klar over har jeg fået konstateret af både Justitia OG SELVESTE TELENOR i dag! Ikke engang en opringning omkring disse ubetalte regninger eller - igen - at i har haft problemer med jeres system, får man. Sig man, er I ikke et TELEFONselskab?? Jeg bliver næsten i tvivl.. 

Jeg får også at vide, at regningerne der er blevet rykket for, er fra 2016 af? Hvor blev informationen i 2016 så af? Har intet hørt fra Telenor omkring alt det her, før jeg fik en knytnæve af et inkasso brev i hovedet igår. - der står på mit brev fra Justitia, at regningerne er fra henholdvis marts, april og maj 2017. 

Nå, men disse regninger fra 2016 skulle så åbenbart været blevet "overlappet" af de regninger fra 2017, som der så skulle være kommet rykkerbrev ud om, (marts, april, maj) ifølge systemet hos Justitia? 

Det her, det er simpelthen den mest RINGE service nogensinde. Jeg er målløs, jeg er chokeret og i har lige mistet 4 troværdige kunder igennem mange, mange år. Det her vil vi simpelthen ikke være med til! Når i udemærket godt ved, at der har været fejl i jeres system, og så prøver at pådutte troværdige kunder fejlen, så går grænsen, og jeg forstår ikke, at i bare løfterne på skruldrende og siger "nå..." - VÅGN OP TELENOR! Simpelthen for tarveligt. 

Hilsen en meget skuffet, chokeret og irriteret Telenorkunde!